CELEX: 62016TN0250
Language: sk
Date: 2016-05-23 00:00:00
Title: Vec T-250/16 P: Odvolanie podané 23. mája 2016: Sergio Spadafora proti uzneseniu Súdu pre verejnú službu zo 7. apríla 2016 vo veci F-44/15, Spadafora/Komisia

11.7.2016   
            
            
               SK
            
            
               Úradný vestník Európskej únie
            
            
               C 251/41
            
         Odvolanie podané 23. mája 2016: Sergio Spadafora proti uzneseniu Súdu pre verejnú službu zo 7. apríla 2016 vo veci F-44/15, Spadafora/Komisia
   (Vec T-250/16 P)
   (2016/C 251/47)
   Jazyk konania: taliančina
   
      Účastníci konania
   
   
      Odvolateľ: Sergio Spadafora (Brusel, Belgicko) (v zastúpení: G. Belotti, advokát)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil napadnuté uznesenie,
            
         
               —
            
            
               rozhodol vo veci žaloby predloženej na prvom stupni s tým, že vyhovie všetkým žalobným návrhom, ktoré v nej odvolateľ predložil, vrátane žalobného návrhu na náhradu škody, ktorú má na základe ex aequo et bono vypočítať Všeobecný súd,
            
         
               —
            
            
               nariadil druhému účastníkovi konania nahradiť trovy konania na oboch stupňoch.
            
         
      Odvolacie dôvody a hlavné tvrdenia
   
   Toto odvolanie smeruje proti uzneseniu Súdu pre verejnú službu zo 7. apríla 2016, ktorým sa ako čiastočne zjavne neprípustná a čiastočne zjavne nedôvodná zamietla žaloba, ktorej predmetom bolo v podstate jednak zrušenie rozhodnutia generálneho riaditeľa Európskeho úradu pre boj proti podvodom (OLAF) nevymenovať na miesto vedúceho oddelenia „Právne poradenstvo“ odvolateľa a jednak zaviazanie druhého účastníka konania na náhradu majetkovej ujmy vyplývajúcej podľa odvolateľa zo straty šance byť na toto miesto vymenovaný.
   Na podporu svojho odvolania odvolateľ uvádza päť odvolacích dôvodov.
   
               1.
            
            
               Prvý odvolací dôvod založený na určitých vadách konania na Súde pre verejnú službu, ktoré poškodili záujmy odvolateľa.
               
                           —
                        
                        
                           Odvolateľ v tejto súvislosti najmä tvrdí, že napadnuté uznesenie neobsahuje žiadne tvrdenie, ktoré sa týka údajnej zjavnej nedôvodnosti žaloby.
                        
                     
         
               2.
            
            
               Druhý odvolací dôvod založený na vecnej nepresnosti skutkových záverov v porovnaní so skutkovými okolnosťami, ktoré vyplývajú zo spisu.
               
                           —
                        
                        
                           Odvolateľ v tejto súvislosti najmä tvrdí, že kandidát vybratý na predmetné miesto nemá dostatok skúseností a že prišlo k nesprávnemu posúdeniu požiadavky zemepisnej rovnováhy ako aj rovnosti zásluh.
                        
                     
         
               3.
            
            
               Tretí odvolací dôvod založený na porušení práva Únie v rozsahu, v akom neboli pri predbežnom výbere kandidátov uplatnené zásady zákazu diskriminácie založenej na štátnej príslušnosti a zákazu diskriminácie založenej na jazyku.
            
         
               4.
            
            
               Štvrtý odvolací dôvod založený na nesprávnej právnej kvalifikácii skutkových okolností.
            
         
               5.
            
            
               Piaty odvolací dôvod založený na nesprávnej „právnej kvalifikácii“ jedného žalobného návrhu odvolateľa, ktorým navrhoval, aby Súd pre verejnú službu rozhodol, že zrušenie napadnutého rozhodnutia bude mať za následok neplatnosť dotknutého výberového konania od momentu, kedy sa „konštatovaná protiprávnosť“ udiala.